  minpriroda-udm.ru Майя Бывальцева 2022-тӥ арын Удмуртиын нюлэс музъемъёс вылын 9 сюрс 900 гектаре писпуос мерттыны чакламын. Со пӧлысь 2 сюрс 500 гектарзэ «Удмуртлес» ужъюртысь ӧнерчиос тулыс мерттозы. Со сярысь элькунысь инкуазь узырлыкъёсъя но инкуазез утёнъя министерстволэн пресс-службаез ивортӥз. Уже кутозы кидысысь будэтэм куинь аръем кызъёсты, соослэн ӝуждалазы 10-15 сантиметр. Ужъюртлэн сизьым питомникъёсысьтыз 19 миллионлэсь трос пушъетъёсты копалозы. Кӧнязэ ке элькунын улӥсьёсын корам, озьы ик ужбергатӥсьёслы аукционъёс пыр вузам пу коран интыосын мерттозы, кылемзэ нюлэс участокъёсты арендае басьтэм муртъёслы вузалозы, соос асьсэос корам пиоспуос интые выльёссэ мерттыны кулэ. Выль удъёс кылдытон понна питомникъёсын 12 гектар вылэ 900 килограмм мында кыз кидысэз кизёзы. Куинь ар ортчыса гинэ пушъетъёс нюлэсъёсы мерттонлы дась луозы. Тодэ вайытом. 2020-тӥ арлы йылпумъянъёсъя Удмуртия нюлэсъёсты выльдонъя 10 устоосыз улосвылъёс пӧлы пыриз. Тегъёс: писпуос нюлэс Ижкар Удмуртия инкуазь  